A fékek és ellensúlyok rendszere a minőségi jogalkotásra vonatkozó projekt részeként magában foglalja a konzultációs folyamatot. A jogszabálytervezetekre vonatkozó konzultációs folyamat azonban a Képviselőházon belüli megbeszélésekre korlátozódik, és aggályok merültek fel a tervezetekhez való nyilvános hozzáféréssel kapcsolatban. Az alkotmányban rögzített szükségállapot a világjárvány idején nem került kihirdetésre. A karanténtörvény értelmében azonban a polgárok és a vállalkozások tekintetében olyan korlátozásokat vezettek be, amelyek felhatalmazzák a Miniszterek Tanácsát arra, hogy a Covid19-világjárvánnyal összefüggésben rendeleteket bocsásson ki. Néhány civil társadalmi szervezet továbbra is kihívásokkal néz szembe a nyilvántartási kerettel kapcsolatban, amint azt a 2020. évi jogállamisági jelentés is megállapítja, bár az új jogszabályok javulást mutatnak, ami lehetővé teszi a nem kormányzati szervezetek szövetségeinek könnyebb nyilvántartásba vételét.

A ciprusi igazságszolgáltatási rendszer strukturális reformja folytatódik, de késedelmek mutatkoznak. A Parlament még tárgyal a jelenlegi Legfelsőbb Bíróság Legfelsőbb Alkotmánybíróságra és Felsőbíróságra való bontásáról, valamint e két új szervezet bíráinak és elnökeinek kinevezési eljárásáról szóló jogszabálytervezetet. Ezekről a kinevezésekről a Bírói Tanácsadó Testület nem kötelező erejű tanácsát követően a köztársasági elnök dönt. Fontos, hogy ez a reform garantálja a bírói függetlenséget, összhangban az uniós joggal, illetve figyelembe véve az Európa Tanács ajánlásait. A Parlament még a fellebbviteli bíróság létrehozásáról is tárgyal. Folyamatban van a szakosított bíróságok létrehozása és a bíróságok átszervezése. Jóváhagyásra került az új polgári eljárásjogi szabályozás, amelynek célja a bírósági eljárások felgyorsítása. Folytatódik a Jogi Hivatal kapacitásának növelése, beleértve a feladatok szétválasztását és a felvételi eljárásokat is. A további reformok célja az igazságszolgáltatási rendszer hatékonyságával és minőségével kapcsolatos jelentős kihívások leküzdése, különös tekintettel a digitalizációra. A polgári, a kereskedelmi és a közigazgatási bírósági eljárások továbbra is rendkívül hosszúak.

Bár történt bizonyos fokó előrehaladás, a civil társadalmi szervezetek nyilvántartásba vételével kapcsolatos aggályok továbbra is fennállnak. Ezeket az aggályokat az Európa Tanács emberi jogi biztosa is megismételte , nevezetesen a nem kormányzati szervezetek ciprusi működési képességével, valamint az egyesületekről szóló jogszabályok végrehajtásával kapcsolatban, amely a közelmúltban több nem kormányzati szervezet nyilvántartásból való törléséhez vezetett. Ezekre az aggályokra válaszolva a kormány hangsúlyozta, hogy a 2017. évi jogszabály átláthatósági és elszámoltathatósági elemeket vezet be a nem kormányzati szervezetek műveletei tekintetében, mind a Pénzügyi Akció Munkacsoport (FATF) által kiadott, a nem kormányzati szervezetek terrorizmusfinanszírozás elleni védelméről szóló iránymutatással , mind pedig a pénzmosás megelőzéséről és felügyeletéről szóló ötödik uniós irányelvvel összhangban. A szervezetek szövetségeinek nyilvántartásba vétele most már közvetlenül is lehetséges anélkül, hogy tagjaikat egyénileg is nyilvántartásba kellene venni .

Továbbra is léteznek a média politikai függetlenségét biztosító és az összeférhetetlenséget megelőző mechanizmusok. Az állami reklámok elhelyezését szabályozó keret továbbra is várat magára, de az állam 700 000 EUR összegű állami támogatást nyújtott, amely elsősorban a nyilvánosság Covid19-világjárványról való tájékoztatása tekintetében a médiaorgánumok reklámbevételei formájában valósult meg. A 2021. évi Médiapluralizmus Monitor úgy véli, hogy a nyújtott támogatások diverzifikáltabbak, mint a korábbi rendszerek, és jelentősen csökkentették az erőforrások állami szabályozására vonatkozó mutatóhoz kapcsolódó kockázati tényezőt . A 2021. évi Médiapluralizmus Monitor arra a következtetésre jutott, hogy a politikai függetlenség területén összességében (59%-ról 55%-ra) csökkent a kockázat, bár a szerkesztői autonómiát továbbra is veszélyezteti és nagy kockázatnak teszi ki az, hogy a médiatulajdonosok politikai menetrendeket követnek, ami bizonyos fokú öncenzúrához vezet a szerkesztőségi munkatársak körében. Folyamatban van a Covid19-világjárványon túli állami reklámkampányokhoz kapcsolódó reklámbevételeket szabályozó részletes mechanizmus kidolgozása.

A szervezett bűnözés és a korrupció jelentésével foglalkozó projekt, „Cypriot Journalist Says He is Being Spied on and Fears for His Life” ( https://www.occrp.org/en/daily/12631-cypriot-journalist-says-he-is-being-spied-on-and-fears-for-his-life ).

Alapjogi Ügynökség (2021), Az Alapjogi Ügynökség hozzájárulása a 2021. évi jogállamisági jelentéshez.

CEPEJ (2020), Study on the functioning of the judicial systems in the EU Member States.

Ciprusi kormány (2021), Ciprus hozzájárulása a 2021. évi jogállamisági jelentéshez.

Ciprusi Legfelsőbb Bíróság (2021), A ciprusi Legfelsőbb Bíróság hozzájárulása a 2021. évi jogállamisági jelentéshez.

Ciprusi Ügyvédi Kamara (2021), A Ciprusi Ügyvédi Kamara hozzájárulása a 2021. évi jogállamisági jelentéshez.

Ciprusi vizsgálóbizottság (2021), Időközi jelentés a külföldi befektetők és üzletemberek esetében az állampolgárság megadására irányuló eljárásról ( https://www.pio.gov.cy/assets/pdf/newsroom/2021/04/Interim ).

Dunja Mijatović emberi jogi biztos Nicos Nouris ciprusi belügyminiszterhez intézett levele (2021) ( https://rm.coe.int/letter-to-mr-nicos-nouris-minister-of-interior-of-cyprus-by-ms-dunja-m/1680a1c09b ).

Európa Tanács, Miniszterek Bizottsága (2010), A Miniszteri Bizottság CM/Rec(2010)12. számú, a tagállamoknak szóló ajánlása a bírák függetlenségéről, hatékonyságáról és szerepéről.

Európai Bizottság (2020), 2020. évi jogállamisági jelentés – A jogállamiság helyzete az Európai Unióban.

Európai Bizottság (2020), Befektetői állampolgársági programok: Az Európai Bizottság kötelezettségszegési eljárást indít Ciprus és Málta ellen az uniós polgárság „értékesítése” miatt, INFR(2020)2300 ( https://ec.europa.eu/commission/presscorner/detail/en/ip_20_1925 ).

Európai Bizottság (2021), Uniós igazságügyi eredménytábla.

Európai Bizottság, Sajtósarok (2021), Júniusi kötelezettségszegési eljárási csomag: főbb határozatok ( https://ec.europa.eu/commission/presscorner/detail/hu/inf_21_2743 ).

GRECO (2020), Negyedik értékelési kör. A parlamenti képviselőket, bírákat és ügyészeket érintő korrupció megelőzése. Második megfelelési jelentés. Ciprus ( https://rm.coe.int/fourth-evaluation-round-corruption-prevention-in-respect-of-members-of/1680a06389 ).

Kathimerini (2021), Időközi jelentés az aranyútlevelekről ( https://knews.kathimerini.com.cy/en/news/interim-report-on-golden-passports-delivered ).

Kommunikációs Főigazgatóság (2019), 482. sz. Eurobarométer gyorsfelmérés: A vállalkozások korrupcióhoz való hozzáállása az EU-ban.

Kommunikációs Főigazgatóság (2020), 502. sz. Eurobarométer tematikus felmérés: Korrupció.

Médiapluralizmus és Médiaszabadság Központ (2021), Médiapluralizmus Monitor, 2021 – Ciprus (hivatkozás helye).

Nicos Nouris ciprusi belügyminiszter Dunja Mijatović emberi jogi biztosnak küldött válaszlevele (2021) ( https://rm.coe.int/reply-of-mr-nicos-nouris-minister-of-the-interiorof-cyprus-to-the-lett/1680a1cb15 ).

OECD, (2019), Indicators of Regulatory Policy and Governance – Cyprus (A szabályozási politika és kormányzás mutatói – Ciprus).